###

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi pentru Universități – Granturi Necompetitive

Beneficiar: Universitatea Tehnică “Gheorghe Asachi” din Iași

Titlul subproiectului: Școala de vară – Alege să fii inginer la HIDRO! - InginerIS

Acord de grant nr. AG 325/SGU/PV/III din data de 18.06.2020

**Termeni de referință pentru servicii de consultanță – consultanți sprijin activități online**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. 325/SGU/PV/III, semnat cu MEN-UMPFE, Universitatea Tehnică Gheorghe Asachi din Iasi/ Facultatea de Hidrotehnică, Geodezie și Ingineria Mediului a accesat în cadrul Schemei de Granturi pentru Universități un grant în valoare de 182.777 Lei pentru implementarea subproiectului Școala de vară – Alege să fii inginer la HIDRO! – InginerIS și intenționează să utilizeze o parte din fonduri pentru achiziționarea serviciilor de mentorat pentru elevi.

**2. Obiectiv**

Obiectivul acestor servicii de consultanță este reprezentat de serviciile de mentorat prestate de consultanții sprijin activități online pentru elevii din grupul țintă al Școlii de vară – Alege să fii inginer la HIDRO! – InginerIS.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

*Se ocupă de selecția grupului țintă; Participă la campania de diseminare, Asigură îndrumare și sprijin elevilor din grupul țintă; Informează elevii privind activitățile desfășurate în cadrul proiectului Școala de vară – Alege să fii inginer la HIDRO; Asigură buna desfășurare a activităților din cadrul proiectului în mediul virtual; asigură îndrumare elevilor în desfășurarea workshop-urilor.*

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

1. Raport final de activitate, livrat la finalul perioadei de prestare a serviciilor

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

*- să fie cadru didactic la liceele de proveniență a elevilor vizați pentru participarea în cadrul proiectului*

*- să aiba competențe bune de comunicare și de lucru cu calculatorul, inclusiv în mediul online*

*- să posede cunoștințe de psihologie și de metodică*

*- să aibă capacitate organizatorică*

*- sa detina cunostinte operare PC*

*- Să dispună de resurse minime obligatorii necesare pentru desfășurarea activităților online (echipament IT, cameră web și conexiune la internet).*

**6. Alți termeni relevanți**

**Perioadă de implementare/ Durata serviciilor.**

*Durata de implementare : 14 zile consecutive, în perioada iulie-august 2021.*

*Numărul de ore alocate: 52 ore*

**Locație.**

*Activitatea se va desfășura în mediul online.*

**Raportare.**

1. *Raportul final de activitate se va depune în 7 zile calendaristice de la finalizarea activităților*
2. *Raportul va fi predat pentru aprobare expertului echipă implementare, s.l.dr.ing. Mitroi Raluca, la adresa de e-mail* *raluca.mitroi@academic.tuiasi.ro*
3. *Raportul va exprima în mod detaliat descrierea activităților.*

**Facilități oferite de Beneficiar.**

1. *Angajarea în cadrul proiectului Școala de vară – Alege să fii inginer la HIDRO! – InginerIS*
2. *Accesul la toate activitățile desfășurate în cadrul proiectului Școala de vară – Alege să fii inginer la HIDRO! – InginerIS desfășurate pe platforma educațională Google Classroom (Google Meet).*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.